**Prvi su krenuli dokumentaristi**

16mm, 40', 1990.

Scenarist i redatelj Mladen Juran

Montažerka Carmen Rendić

Produkcija TFRZ ZORA FILM, 1990.

Film o povijesti hrvatskog dokumentarnog filma neposredno poslije II. svj. rata kada se država odlučila organizirati kinematografiju. Priča je to o klasicima hrvatskog filma u vremenu kada su, po Branku Belanu, bili "kotačići u mehanizmu opće obnove i obećanja" koja je nudila nova politika. U ruševinama i novom proleterskom poletu ,mogi su ipak uspjeli sačuvati svoje autorske ličnosti.

**Između života i smrti**

16mm, color, 17´, 1989.

Scenarist i redatelj Mladen Juran

Snimatelj Ivan Suvačarov

Montažerka Višnja Štern

Produkcija Adria film,1989.

Zahvaljujući dugogodišnjem snimanju autora omogućeno je praćenje raspadanja i nestajanje prvog sanatorija za liječenje tuberkoloze na Balkanu - Brestovac. **Sanatorij koji je posjedovao i kino dvoranu!**

Što se događa s baštinom kada je prepuštena stihiji?

Mladen Juran

filmski, televizijski i kazališni redatelj, scenarist

Rođen je u Zagrebu u Hrvatskoj 8. svibnja 1942. godine. U Splitu je završio gimnaziju 1960. godine, a 1964., poslije diplome komercijaliste na Ekonomskom fakultetu u Zagrebu, odlazi u Pariz gdje diplomira na Studiju dramskih umjetnosti Charles Dullin pri Theatre National Populaire – T.N.P. (1965.-1969.). U Parizu je 1967. godine stažirao kod Lee Strasberga, umjetničkog direktora Actor's Studija iz New Yorka, a tijekom studija nastupao je kao glumac i asistirao u kazalištu redatelju Michaelu Cacoyannisu (T.N.P. – «Les Troyennes» J.P. Sartrea,1965./66.), na televiziji redatelju Abelu Ganceu (Serijal «Valmy» - O.R.T.F., 1967.) i na filmu redatelju Med Hondou («Soleil O» - 1969.).Po povratku u Hrvatsku 1973. realizirao je preko 200 dugih i kratkih igranih i dokumentarnih televizijskih filmova (Prvi film «Brijačnica», 1974.; «James Joyce u Puli»; «I dok je srca bit će i Kroacije»; serijali: «Zadnja pošta Zagreb», «Pozdravi iz Zagreba», «Zagrebački Panopticum», «Prizori iz prošlog stoljeća)»...), također i cjelovečernje igrane filmove «30 konja», 1987., po scenariju Ive Brešana i "Kositreno srce", 1994.

Režirao je i u kazalištu («Pjesnikova kob» od T. Maštrovića u HNK Ivan pl Zajc u Rijeci, 1996.) i za kinematografiju: 14 cjelovečernjih (dokumentarnih) i kratkih igranih filmova - 2 cjelovečernja igrana: “TRANSATLANTIC”, 1998., “POTONULO GROBLJE”, 2002.

Njegovi KINO FILMOVI sudjelovali su na brojnim svjetskim i domaćim festivalima, nagrađivani i prodavani u zemlji i inozemstvu.

**Filmografija**

NAPAD NA NARODNU BANKU U RIJECI - ASSALTO ALLA BANCA POPOLARE DI FIUME (remake prvog hrvatskog igranog filma, 1909.-2009.), kratki igrani -15’,Beta –Formula film

ŽIVUĆE FOTOGRAFIJE III. – hrvatske slike iz prošlosti mediteranskog filma (2008., dokumentarni -60', Beta – Inter film, Državni arhiv Hrvatska kinoteka)

TRIBUTE TO AMERICA (2007.,dokumentarni – 30', Beta – Inter film, Htv)

ŽIVUĆE FOTOGRAFIJE II. – hrvatske slike iz prošlosti srednjeuropskog filma (2006., dokumentarni - 85', Beta – Inter film)

POTONULO GROBLJE - (2002. ,-103', 35mm-ws – Inter film, HRT,)........Nominacija za nagradu Melies, najbolji europski film fantastike (6 kandidata) Bruxelles 2003. – službena konkurencija Luxembourg 2003.

TRANSATLANTIC- (1998. - 98', 35mm-ws – Jadran film, HRT)....4 Zlatne arene, Pula 1998. – hrvatski kandidat za Oscara '98 – Nominacija Golden Ombu, Mar del Plata 1999. – Moskva - službeni program, 1999. , Montevideo -službena konkurencija, 2000.

PRVI SU KRENULI DOKUMENTARISTI - (1990. – dokumentarni – 40', 16mm – Zora film)

IZMEĐU ŽIVOTA I SMRTI -(1989. – dokumentarni – 17', 16mm – Adria art film)

SLIKE IZ PARTIZANSKE KINEMATOGRAFIJE - (1985. – dokumentarni – 60', 16mm – Jadran film)

ŠKOLA NARODNOG ZDRAVLJA – naša nepoznata filmska industrija - (1984.-dokumentarni– 60',16mm–Jadran film).................... Diploma, Beograd 1985., Plaketa Sveučilišta u Zagrebu

ŽIVUĆE FOTOGRAFIJE – slike iz prošlosti filma u Hrvatskoj - (1982. – dokumentarni- 60', 16mm – Jadran film).......................................Velika zlatna medalja, Beograd 1983.

TRANSATLANTIC - (1981. – kratki igrani – 18', 35mm.ws – Croatia film).Velika zlatna medalja, Beograd 1982.

NE GLEDAJ GORE - (1979. – dokumentarni – 16', 35mm – Jadran film)

STRAH U DOLINI POTOKA BLIZNEC - (1978. – dokumentarni – 21', 35mm – Zagreb film)

UZLET - (1976. – dokumentarni – 17', 35mm – Zagreb film)

DO KRAJA I NATRAG – (1975. – kratki igrani – 13', 35mm – Zagreb film)